### NN 56/2025 (26.3.2025.), Pravilnik o izmjenama i dopunama Pravilnika o uvjetima i načinu izdavanja potvrde hrvatskim državljanima i pravnim osobama za ostvarivanje prava pružanja usluga regulirane profesije energetskog certificiranja i energetskog pregleda zgrade u državama ugovornicama ugovora o europskom ekonomskom prostoru

Ministarstvo prostornoga uređenja, graditeljstva i državne imovine

749

Na temelju članka 36. stavka 2. Zakona o gradnji (»Narodne novine« broj 153/13, 20/17, 39/19, 125/19 i 145/24), ministar prostornoga uređenja, graditeljstva i državne imovine donosi

PRAVILNIK

O IZMJENAMA I DOPUNAMA PRAVILNIKA O UVJETIMA I NAČINU IZDAVANJA POTVRDE HRVATSKIM DRŽAVLJANIMA I PRAVNIM OSOBAMA ZA OSTVARIVANJE PRAVA PRUŽANJA USLUGA REGULIRANE PROFESIJE ENERGETSKOG CERTIFICIRANJA I ENERGETSKOG PREGLEDA ZGRADE U DRŽAVAMA UGOVORNICAMA UGOVORA O EUROPSKOM EKONOMSKOM PROSTORU

Članak 1.

U Pravilniku o uvjetima i načinu izdavanja potvrde hrvatskim državljanima i pravnim osobama za ostvarivanje prava pružanja usluga regulirane profesije energetskog certificiranja i energetskog pregleda zgrade u državama ugovornicama Ugovora o Europskom ekonomskom prostoru (»Narodne novine« broj 47/14), naziv Pravilnika mijenja se i glasi: »Pravilnik o uvjetima i načinu izdavanja potvrde hrvatskim državljanima za ostvarivanje prava pružanja usluga regulirane profesije energetskog certificiranja i energetskog pregleda zgrade u državama članicama Europskoga gospodarskog prostora.«.

Članak 2.

U članku 1. stavak 1. mijenja se i glasi:

»(1) Ovim se Pravilnikom uređuju uvjeti i način izdavanja potvrde ovlaštenim hrvatskim državljanima u svrhu neometanog pružanja usluge regulirane profesije energetskog certificiranja i energetskog pregleda zgrade u državama članicama Europskoga gospodarskog prostora.«.

Stavak 2. briše se.

Dosadašnji stavak 3. postaje stavak 2.

Članak 3.

Članak 2. mijenja se i glasi:

»Potvrda se izdaje radi ostvarivanja prava pružanja usluga regulirane profesije energetskog certificiranja i energetskog pregleda zgrade u državama članicama Europskoga gospodarskog prostora (dalje: Potvrda) hrvatskih državljana.«.

Članak 4.

U članku 3. stavku 1. podstavku 1. riječ »središnje« briše se.

U podstavku 2. riječi »ili pravna« brišu se.

U podstavku 3. riječi »Zakon o gradnji (»Narodne novine«, broj 153/13«)« zamjenjuju se riječima »zakon kojim se uređuje područje gradnje.«.

Podstavak 4. mijenja se i glasi:

»Informacijski sustav energetskih certifikata (IEC) je aplikacija za izdavanje, pohranu i kontrolu kvalitete energetskih certifikata, izvješća o energetskim pregledima zgrada, izvješća o redovitim pregledima sustava grijanja i sustava hlađenja ili klimatizacije u zgradama, sadrži bazu podataka energetskih certifikata, izvješća o energetskim pregledima zgrada, izvješća o redovitim pregledima sustava grijanja i hlađenja ili klimatizacije te osoba ovlaštenih za energetsko certificiranje i energetski pregled zgrada i osoba ovlaštenih za kontrolu i provedbu programa izobrazbe.«.

Članak 5.

Članak 4. mijenja se i glasi:

»Ovaj Pravilnik sadrži sljedeći prilog:

– Prilog 1 Obrazac zahtjeva za izdavanje potvrde fizičkim osobama u svrhu pružanja usluga regulirane profesije energetskog certificiranja i energetskog pregleda zgrade u državama članicama Europskoga gospodarskog prostora.«.

Članak 6.

U članku 6. stavku 1. riječi »ili Prilogu 2« brišu se.

Stavak 2. briše se.

Članak 7.

U članku 7. stavak 2. mijenja se i glasi:

»(2) Zahtjev se podnosi u pisanom obliku osobno ili poštom na adresu sjedišta Ministarstva ili elektronički.«.

U stavku 3. riječi »odnosno naziv tvrtke, ime odgovorne osobe, sjedište« brišu se.

Članak 8.

U članku 8. stavak 2. mijenja se i glasi:

»(2) Potvrda se izdaje i za obavljanje redovitog pregleda sustava grijanja i sustava hlađenja ili klimatizacije u zgradi ako je ovlaštenje za energetsko certificiranje i energetski pregled zgrade sa složenim tehničkim sustavom dano fizičkoj osobi strojarske struke.«.

Članak 9.

U članku 9. stavak 2. briše se.

Dosadašnji stavak 3. koji postaje stavak 2. mijenja se i glasi:

»(2) Potvrda je javna isprava koja se automatski upisuje u Registar ovlaštenih osoba koji vodi Ministarstvo, putem IEC-a.«.

Članak 10.

Prilog 1 zamjenjuje se novim Prilogom 1 koji čini sastavni dio ovoga Pravilnika.

Prilog 2 briše se.

PRIJELAZNE I ZAVRŠNE ODREDBE

Članak 11.

(1) Pravne osobe koje su ovlaštene za energetsko certificiranje i energetski pregled zgrade na temelju Zakona o gradnji (»Narodne novine«, broj 153/13, 20/17, 39/19, 125/19) imaju pravo za vrijeme važenja ovlaštenja zatražiti izdavanje Potvrde temeljem Pravilnika o uvjetima i načinu izdavanja potvrde hrvatskim državljanima i pravnim osobama za ostvarivanje prava pružanja usluga regulirane profesije energetskog certificiranja i energetskog pregleda zgrade u državama ugovornicama Ugovora o Europskom ekonomskom prostoru (»Narodne novine« broj 47/14).

(2) Potvrda iz stavka 1. ovoga članka izdaje se s rokom važenja do 31. prosinca 2025., kada se pravnim osobama po sili zakona ukida ovlaštenje, ili do isteka važenja ovlaštenja za energetsko certificiranje i energetski pregled zgrade ukoliko istječe prije navedenog datuma.

Članak 12.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 365-01/25-03/1
 Urbroj: 531-09-1-25-6
 Zagreb, 21. ožujka 2025.

Potpredsjednik Vlade
 i ministar
 Branko Bačić, v. r.

PRILOG 1

ZAHTJEV ZA IZDAVANJE POTVRDE
 FIZIČKIM OSOBAMA U SVRHU PRUŽANJA USLUGA REGULIRANE PROFESIJE ENERGETSKOG CERTIFICIRANJA I ENERGETSKOG PREGLEDA ZGRADE U DRŽAVAMA ČLANICAMA EUROPSKOGA GOSPODARSKOG PROSTORA

|  |  |  |  |
| --- | --- | --- | --- |
| MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE | | | |
| ZAHTJEV ZA IZDAVANJE POTVRDE ZA FIZIČKE OSOBE  (zahtjev popuniti tiskanim slovima, po mogućnosti u elektroničkoj formi) | | | |
| I. Podaci o fizičkoj osobi | | | |
| Ime | |  | |
| Prezime | |  | |
| Stručni naziv i akademski stupanj odnosno akademski ili stručni naziv ili akademski stupanj | |  | |
| Mjesto i datum rođenja | |  | |
| OIB | |  | |
| Adresa stanovanja (ulica i kućni broj) | |  | |
| Poštanski broj i mjesto stanovanja | |  | |
| E-mail adresa | |  | |
| Broj telefona/mobilnog telefona | |  | |
| Država članica domaćina (EU/EGP) na čijem području namjerava obavljati profesiju odnosno pružati uslugu | |  | |
| Registarski broj ovlaštene fizičke osobe iz registra ovlaštenih osoba | |  | |
| Podaci o izdanom rješenju o ovlaštenju | | | |
| Klasifikacijska oznaka | |  | |
| Urbroj | |  | |
| Datum izdavanja | |  | |
| Datum izvršnosti | |  | |
| II. Izjava podnositelja zahtjeva | | | |
| Da su podaci navedeni u ovom zahtjevu točni potvrđujem potpisom | | | |
| Datum podnošenja zahtjeva | Ime i prezime podnositelja zahtjeva | | Potpis podnositelja zahtjeva |